Ouer lesers verkies miskien eerder Melodie, waarbinne skrywers soos Schalkie van Wyk en Elza Rademeyer gehuisves word. Die slagspreuk vir Melodie impliseer 'n meer onskuldige aanslag: "Liefde vir jonk, vir oud, vir altyd" - met ander woorde, leesmateriaal wat geskik is vir tweens sowel as ouer lesers wat moontlik wegskram van 'n meer kontemporêre benadering tot romanse.
Hartklop is weer geskoei op sy Amerikaanse eweknie by Harlequin: dié liefdesverhale het altyd 'n hospitaalmilieu as agtergrond (let op die groen-blou omslagkleur wat dié tema suggereer), en 'n goeie teks word veral gekenmerk aan die skrywer se deeglike mediese navorsing. Daarnaas is Mirre, ons Christelike liefdesverhaal-druknaam, die ideale platform vir bekende skrywers soos Helene de Kock en Maretha Maartens. Hierdie liefdesverhale spreek tot 'n unieke groep lesers wat nie noodwendig ander liefdesverhale lees nie - hulle is dikwels liefhebbers van Francine Rivers se werk. So, hoewel die liefdesverhaaltema nog steeds voorop staan, is 'n onderliggende geloofswêreld 'n belangrike prioriteit vir dié teikenmark.
Zoë Gouws is die skuilnaam van ’n taalpraktisyn wat al verskeie boeke geredigeer, vertaal en gespookskryf het. Sy het haar MA in letterkunde en werk tans as...
François Bloemhof is op 15 September in die Paarl gebore. Hy het begin skryf nadat sy Engelse onderwyser hom 97% vir ’n kortverhaal gegee het (dit was in graad...